Zafar Xolmurodov

Zafar Xolmurodov (1976-yil 15-oktyabrda tugʻilgan) – nafaqadagi oʻzbek professional futbolchisi va murabbiyi.

 Futbolchilik faoliyati 

 Qarshi Nasaf 
Zafar Xolmurodov faoliyatidagi eng koʻp vaqtini Qarshining „Nasaf“ klubi safida oʻtkazgan, u 1996-yilda asosiy jamoaga kelgan. Zafar Oʻzbekiston Oliy ligasida 377 ta oʻyinda 200 ta gol (2012-yil 22 may holatiga koʻra) urgan birinchi oʻzbekistonlik futbolchi hisoblanadi.

 Mashal Muborak 
Muborakliklar safiga ilk bor 2006-yilda Mash’al jamoasi Osiyo chempionlar ligasi turnirida ishtirok etish uchun tarkibni kuchaytirgan vaqtida oʻtgan va Xalqaro maydonda 6 uchrashuvda 3 ta gol muallifi bo'lgan. Keyinchalik turli yillarda (2009-yil, 2011-yil) ham Muborakliklar safida o'ynagan.

 Olmaliq 
2012-yil 25-may kuni Oʻzbekiston oliy ligasining navbatdagi turida „Olmaliq“ jamoasi Bekobodning „Metallurg“ jamoasini o'z maydonida qabul qilgan va  Xolmurodov Oliy ligasidagi oʻzining 200-golini kiritgan xolda bu natijaga erishgan birinchi futbolchiga aylangan. O'yin yakunida Olmaliq klubi 3:2 hisobida gʻalaba qozongan.

2012-yil 29-dekabrda IFFHS amalda faol oʻyinchilar orasidan dunyoning eng muvaffaqiyatli Top-divizion toʻpurarlari roʻyxatini eʼlon qilgan. Xolmurodov faoliyati davomida 379 ta uchrashuvda 200 ta gol kiritib, ushbu roʻyxatda 19-oʻrinni egallagan.

 Klublardagi statistikasi 
YillarKlublarOyin/Gol1996Hisor1997—2006Nasaf224 (153)2006Mashal5 (1)2007Nasaf28 (17)2008Dinamo (Samarqand)7 (1)2008Nasaf12 (6)2009Mashal14 (3)2009—2010Xorazm23 (2)2010Nasaf4 (1)2011Mashal25 (9)2012Olmaliq9 (2)
Eslatma uchun: Berilayotgan maʼlumotdagi oʻyinlar va gollar soni milliy chempionatga oiddir.

 Milliy terma jamoada 
Zafar terma jamoadagi debyutini 2000-yilning 18-mayida Tailandga qarshi oʻyinda oʻtkazgan. Xomurodov milliy terma jamoa safida 9 ta oʻyin oʻtkazgan.

 Murabbiylik faoliyati 
2012-yilgi mavsumdan soʻng Xolmurodov futbolchilik faoliyatini yakunlab, Qarshining „Nasaf“ klubida murabbiylik faoliyatini boshlagan.

 Yutuqlari 

 Klub bilan 

 Oʻzbekiston Superligasi 3- oʻrin sohibi (5): 2000, 2001, 2005, 2006, 2010
 Oʻzbekiston kubogi finalchisi: 2003-yil

 Shaxsiy 

 Oʻzbekistonda yilning eng yaxshi futbolchisi 2-oʻrin: 2000-yil
 Oʻzbekistonda yilning eng yaxshi toʻpurari 2-oʻrin: 2000-yil
 Gennadiy Krasnitskiy klubi: 238 gol

 Manbalar 

 Havolalar 

 Zafar Xolmurodov Milliy terma jamoalar saytida futbolchi profili
 Zafar Xolmurodov Footballfacts saytida futbolchi profili
 Zafar Xolmurodov Soccerway saytida futbolchi profili

Turkum:1976-yilda tugʻilganlar
Turkum:15-oktyabrda tugʻilganlar
Turkum:Shahrisabzda tugʻilganlar
Turkum:Yashayotgan insonlar
Turkum:Oʻzbekistonlik erkak futbolchilari
Turkum:Futboldagi erkak hujumchilar
Turkum:Hisor klubi futbolchilari
Turkum:Nasaf klubi futbolchilari
Turkum:Mashʼal klubi futbolchilari
Turkum:Xorazm futbolchilari
Turkum:AGMK futbolchilari
Turkum:Dinamo Samarqand futbolchilari
Turkum:Oʻzbekiston Superligasi futbolchilari
Turkum:Oʻzbekiston milliy terma jamoasi erkak futbolchilari
Turkum:Oʻzbekistonlik futbol murabbiylari
Turkum:Osiyo Kubogi 2004 futbolchilari
Turkum:Nasaf-2 klubi murabbiylari